Imtella' Ottubru 23, 2021 Seba' studenti Amerikani fetħu kawża kontra skola f'Texas għax mhux tħallihom imorru b'xagħarhom twil. Huma ħadu dan il-pass wara li l-iskola ssospendiet tifel ta' 9 snin għal xahar minħabba li kiser din ir-regola. It-tifel, li ma ġiex identifikat imma ntqal biss li ġej mill-Amerika t'Isfel, iżomm xagħru twil bħala part mit-tradizzjoni tal-familja hekk kif anke nannuh u missieru għandhom xagħarhom twil. Kienet l-American Civil Liberties Union of Texas (ACLU) li fetħet il-kawża kontra l-Magnolia Independent School District li ddefendiet id-deċiżjoni għax qalet li tirrifletti l-valuri tal-komunità. Stħarriġ li kien saru s-sena li għaddiet mill-istess ACLU sab li kważi 500 skola kellhom regoli li jżommu lill-istudenti subien milli jżommu xagħarhom twil.